The Super Cops
The Super Cops () je američki policijski film snimljen 1974. godine u režiji Gordona Parksa. Temelji se na knjizi The Super Cops: The True Story Of The Cops Called Batman and Robin L. H. Whittemorea, koja je opisivala život i rad Davea Greenberga i Roberta Hantza, dvojice pripadnika njujorške policije koji se na samom početku pojavljuju na dokumentarnoj snimci gdje daju televizijski intervju. U samom filmu njihove likove tumače Ron Leibman i David Selby, a radnja prikazuje kako od samih početaka karijere pokazuju izuzetnu vještinu u policijskom poslu, a zbog čega će postaviti rekord po broju uhapšenih kriminalaca, ali i na sebe navući kako bijes uličnih dilera koji ih žele ukloniti, te nemilost pretpostavljenih koji drže da su njihovi uspjesi posljedica korupcije, odnosno dosluha sa kriminalcima.

Poticaj za snimanje je pružio uspjeh prethodne godine prikazanog i tematski srodnog filma Serpico, koji se također bio temeljio na istinitim događaj. Režiser Gordon Parks je, međutim, svoj film učinio znatno vedrijim, odnosno u njega unio brojne elemente crnog humora, kao i reference na strip junake Batmana i Robina sa kojima se uspoređuju glavni likovi.

Britanski režiser Edgar Wright je tvrdio da su upravo The Super Cops poslužili kao jedna od glavnih inspiracija za njegovu akcijsku komediju Hot Fuzz iz 2007. godine.

Uloge
Ron Leibman ... David Greenberg
David Selby ... Robert Hantz
Sheila Frazier ... Sara
Pat Hingle ... Insp. Novick
Dan Frazer ... Policijski kapetan Irving Krasna
Joseph Sirola ... Policijski poručnik O'Shaughnessy
Arny Freeman ... Sudac Benny Kellner
Bernard Kates ... Heller
Alex Colon ... Carlos
Charles Turner ... Joe Hayes
Ralph Wilcox ... John Hayes
Al Fann ... Frank Hayes
Albert Henderson ... Policijski kapetan Arbow

See also
 List of American films of 1974

Izvori

Vanjske veze

 

Američki filmovi
Akcije (filmovi)
Trileri
Kriminalistički filmovi
Policijski filmovi
Biografski filmovi